ຫວ່າງແລ້ວນີ້, ທີ່ຮ່າໂນ້ຍ, ສສ.ຫວຽດນາມ, ທ່ານພົນຈັດຕະວາ ເລວັນຟຸກ, ຮອງຜູ້ບັນຊາການທະຫານຊາຍແດນ ໄດ້ຕ້ອນຮັບການເຂົ້າຢ້ຽມອໍາລາຂອງທ່ານ Anthony Kneipp ເລຂາຜູ້ທີໜຶ່ງ, ສະຖານທູດອົດສະຕາລີ ປະຈໍາ ຫວຽດນາມ.
ທີ່ການຕ້ອນຮັບ, ທ່ານພົນຈັດຕະວາ ເລວັນຟຸກ ໄດ້ສະເໜີໃຫ້ສອງຝ່າຍສືບຕໍ່ເພີ່ມທະວີການພົວພັນຕ່າງປະເທດ, ການຮ່ວມມືແລກປ່ຽນ, ຕ້ານການກໍ່ການຮ້າຍໃຫ້ຫຼາຍກວ່າອີກ; ສືບຕໍ່ສົມທົບກັນຍູ້ແຮງວຽກງານສື່ຂ່າວໃຫ້ວົງຄະນະຍາດເພື່ອປ້ອງກັນ, ຕ້ານການອົບພະຍົບຢ່າງຜິດກົດໝາຍ, ຍົກສູງຄວາມຮັບຮູ້ ແລະຄວາມເຂົ້າໃຈໃຫ້ແກ່ປະຊາຊົນຢູ່ເຂດຊາຍແດນກ່ຽວກັບຄວາມສ່ຽງ ແລະຜົນຕາມມາຂອງການອົບພະຍົບຜິດກົດໝາຍ.
ທີ່ການຕ້ອນຮັບ, ທ່ານ Anthony Kneipp ເລຂາຜູ້ທີໜຶ່ງ, ສະຖານທູດອົດສະຕາລີ ປະຈໍາ ຫວຽດນາມ ໄດ້ກ່າວຄໍາຂອບໃຈຕໍ່ການນໍາກອງບັນຊາການທະຫານຊາຍແດນ ທີ່ໄດ້ສ້າງເງື່ອນໄຂສະດວກເພື່ອໃຫ້ຕົນເອງປະຕິບັດສໍາເລັດໜ້າທີ່ໃນອາຍຸການປະຕິບັດໜ້າທີ່ການທູດຂອງຕົນ, ພ້ອມທັງສະແດງຄວາມເຫັນດີເຫັນພ້ອມຕໍ່ບັນດາມາດຕະການສົມທົບກັນລະຫວ່າງສອງຝ່າຍໃນໄລຍະຈະມາເຖິງ.
ເມື່ອບໍ່ດົນມານີ້, ທ່ານພົນໂທ ຮ່ວາງຊວນຈ໊ຽນ, ຮອງລັດຖະມົນຕີກະຊວງປ້ອງກັນປະເທດຫວຽດນາມ ແລະທ່ານ Peter Tesch, ຮອງເລຂາທິການໃຫຍ່ປ້ອງກັນຊາດອົດສະຕາລີ ເປັນປະທານຮ່ວມການເຈລະຈານະໂຍບາຍປ້ອງກັນຊາດຫວຽດນາມ-ອົດສະຕາລີ ຄັ້ງທີ 4 ຜ່ານລະບົບທາງໄກ. ສອງຝ່າຍໄດ້ຕີລາຄາໝາກຜົນການຮ່ວມມືດ້ານປ້ອງກັນຊາດສອງຝ່າຍໃນໄລຍະຜ່ານມາ ແລະທິດທາງໃນໄລຍະຈະມາເຖິງ, ສອງຝ່າຍເຫັນດີເປັນເອກະພາບຖືວ່າ ເຖິງວ່າພະຍາດໂຄວິດ-19 ໄດ້ສົ່ງຜົນກະທົບຢ່າງແນ່ນອນກໍ່ຕາມ, ແຕ່ກະຊວງປ້ອງກັນປະເທດສອງປະເທດ ຍາມໃດກໍ່ຢັ້ງຢືນຄໍາໝັ້ນສັນຍາຊຸກຍູ້ການພົວພັນຮ່ວມມືດ້ານປ້ອງກັນຊາດໃນຂອບເຂດຄູ່ຮ່ວມມືຍຸດທະສາດລະຫວ່າງສອງປະເທດກວ່າອີກ. ກ່ຽວກັບການຮ່ວມມືສອງຝ່າຍ, ທ່ານພົນໂທ ຮ່ວາງຊວນຈ໊ຽນ ໄດ້ແບ່ງປັນກັບຝ່າຍອົດສະຕາລີ ກ່ຽວກັບໝາກຜົນການເຄື່ອນໄຫວດ້ານປ້ອງກັນຊາດໂດຍຫວຽດນາມເປັນປະທານ, ຜ່ານນັ້ນຢັ້ງຢືນຄວາມມານະພະຍາຍາມຂອງຫວຽດນາມ ໃນການຮັກສາ, ຊຸກຍູ້ທ່າຮ່ວມມືໃນ ADMM/ADMM+, ເພື່ອຜົນປະໂຫຍດລວມຂອງອາຊຽນ ກໍ່ຄືບັນດາຄູ່ຮ່ວມມື.
ໄຊພອນ